Natalija R. Črnčec: Cvetovi svetlobe
2025-05-07 19:00 - 2025-06-14 14:00 (Europe/Paris) | Maribor center / MMC KIBLA, Ulica kneza Koclja 9, Maribor
odprtje samostojne razstave Natalije R. Črnčec Cvetovi svetlobe
Vljudno vabljeni na odprtje svetlobne instalacije Cvetovi svetlobe ustvarjalke Natalije R. Črnčec, ki bo v sredo, 7. maja 2025, ob 19. uri v prostoru za umetnost KiBela.
Umetniška svetlobna instalacija generira vseobsežno lepoto ozračja. Eno najbolj opaznih novosti tokratne razstave je novonastala in razvijajoča se biomorfna oblika ‘cvetovi svetlobe’, ki jo umetnica razvija od leta 2014.
Elementarna danost gradnikov, prostorska postavitev cvetov svetlobe, njihovo svetlenje, barva in glasba naelektrijo in napojijo izbrani prostor, ki vnaša v našo percepcijo lepoto danega izkustva in trenutka. Svetlobna instalacijska kompozicija pronica skozi naše čute po obodih barv, melodijskih struktur, svetlobnih polj in nežnih vrtalnih plesov cvetov svetlobe. Prostorska postavitev uporablja vir svetlobe UV-luči. UV-luč obudi fluorescentno barvo, ki osvetli cvetove svetlobe.
Cvetovi zažarijo v svoji lepoti in podobi ter bivajoče barvno šelestijo.
Povezava do originalnega članka

7. Mednarodni festival uprizoritvenih umetnosti Prestopi
2025-05-16 19:00 - 2025-05-23 23:59 | 139255fe-5699-478a-ae6c-fe314809d145
7. Mednarodni festival uprizoritvenih umetnosti Prestopi nima rdeče niti, nima kuratorskega podpisa in nima enotne teme. Ni žanrsko opredeljen, nima tekmovalnega programa in nima spremljevalnega programa.
Festival bo potekal od 16. do 23. maja, torej osem dni. Predstave ne bodo na sporedu vsak dan, kak dan pa bosta dve.
Vabimo vas, da si rezervirate večere v tem tednu – prepričani smo, da vam ne bo žal.
𝙇𝙖 𝙇𝙚𝙩𝙩𝙚𝙧𝙖 (𝙋𝙞𝙨𝙢𝙤) je recimo legendarna klovnovska predstava, 𝙊𝙧𝙖𝙩𝙤𝙧𝙞𝙖 je pa majhna neodvisna bolgarska produkcija. 𝘾𝙪𝙧𝙚 (𝙋𝙪𝙣𝙘𝙚) so reško spogledovanje z angažiranim gledališčem, 𝙈𝙖𝙯𝙚 (𝘽𝙡𝙤𝙙𝙣𝙟𝙖𝙠) je rimsko senčno življenjsko popotovanje. 𝙎𝙡𝙤𝙫𝙚𝙣𝙨𝙠𝙖 𝙩𝙧𝙖𝙣𝙨𝙫𝙚𝙧𝙯𝙖𝙡𝙖 ljubi Slovenijo, 𝙃𝙚𝙧𝙤𝙟 4.0 – 𝘽𝙪𝙨𝙞𝙣𝙚𝙨𝙨 𝙖𝙨 𝙐𝙨𝙪𝙖𝙡 sesa kri gledališču.
𝙒𝙝𝙖𝙩 𝙩𝙤 𝙙𝙤 𝙞𝙣 𝙖 𝙋𝙪𝙥𝙥𝙚𝙩 𝙀𝙢𝙚𝙧𝙜𝙚𝙣𝙘𝙮 (𝙊𝙨𝙣𝙤𝙫𝙚 𝙤ž𝙞𝙫𝙡𝙟𝙖𝙣𝙟𝙖 𝙡𝙪𝙩𝙠𝙚) je predavanje, ki je predstava. 𝙐𝙢𝙚𝙩𝙣𝙤𝙨𝙩 𝙟𝙚 𝙤𝙢𝙖𝙧𝙖 nam na široko odpira vrata poezije in 𝙃𝙖𝙧𝙢𝙨 𝙟𝙚 𝙠𝙧𝙞𝙫! ne diha s pljuči, ampak z mehom in to ne enim. Predstave so fascinantne, srčne, politične, smešne, duhovite, zabavne, pronicljive, kritične …

Povezava do originalnega članka

»𝗠𝗼𝗿𝗮š, 𝘁𝗼𝗿𝗲𝗷 𝗺𝗼𝗿𝗲š.« – 10 let produkcije Momenta na Intimnem odru
2025-05-17 18:00 - 2025-06-15 18:00 | 4d67c9a3-4f23-4633-acf5-4ba8ec58d7a5-1
𝗥𝗮𝘇𝘀𝘁𝗮𝘃𝗮 𝗼𝗯 𝟭𝟬. 𝗼𝗯𝗹𝗲𝘁𝗻𝗶𝗰𝗶 𝗽𝗿𝗼𝗱𝘂𝗸𝗰𝗶𝗷𝗲 𝗠𝗼𝗺𝗲𝗻𝘁𝗮 𝗻𝗮 𝗜𝗻𝘁𝗶𝗺𝗻𝗲𝗺 𝗼𝗱𝗿𝘂
Naša produkcija je v večini sestavljena iz projektov, ki se morajo zgoditi. Ne ustavijo nas ovire, kot so nimamo denarja, nimamo časa, nismo strokovnjaki, nimamo dovolj sodelavcev ali nimamo energije. Imamo, kar imamo, in s tem delamo.
Ali je filozofija DIY (naredi sam) zavestna odločitev ali neizogibno dejstvo našega delovanja, je irelevantno. To je naš način dela. Raznolika in eklektična postavitev scenografskih elementov, fotografij, rekvizitov in kostumov osvetljuje domiselnost, ambicioznost, neustrašnost, trmo in ljubezen, ki nas vodijo pri ustvarjanju.
Razstava bo poznavalce produkcije Momenta spomnila, zakaj se vedno znova vračajo. V tistih, ki nas še ne poznajo, pa prižgala neugasljivo iskrico zanimanja.
Produkcija: Moment
Kuratorji: Andrej Firm, Uroš Kaurin, Zoran Petrovič
𝗥𝗮𝘇𝘀𝘁𝗮𝘃𝗮 𝗯𝗼 𝗻𝗮 𝗼𝗴𝗹𝗲𝗱 𝗱𝗼 𝟭𝟱. 𝟲. 𝟮𝟬𝟮𝟱.
Vstop prost.
Razstava je tudi del dodatnega programa Festivala Borštnikovo srečanje.
Vse info: prestopi.si
Povezava do originalnega članka

»𝗠𝗼𝗿𝗮š, 𝘁𝗼𝗿𝗲𝗷 𝗺𝗼𝗿𝗲š.« – 10 let produkcije Momenta na Intimnem odru
2025-05-17 18:00 - 2025-06-15 18:00 | »𝗠𝗼𝗿𝗮š, 𝘁𝗼𝗿𝗲𝗷 𝗺𝗼𝗿𝗲š.« – 10 let produkcije Momenta na Intimnem odru

Dnevi knjige v Mariboru - preddogodki festivala
2025-05-19 09:00 - 2025-05-21 18:00 | Maribor
19.-22. maj, spletna izvedba
(NE)PISMENOST IN DRUŽBENA RAZSLOJENOST
Štiridnevno strokovno srečanje, ki ga organizira Center za spodbujanje bralne pismenosti v Mariborski knjižnici, bo potekalo preko Zoom aplikacije in bo združilo goste z različnih področij. Predavatelji bodo razpravljali o pomenu pismenosti za vključenost in skupnost, o pismenosti kot orodju družbenih sprememb ter o številnih drugih aktualnih temah. V času hitrih tehnoloških in družbenih sprememb postaja pismenost vse bolj kompleksna dejavnost. Nezadostna raven pismenosti pogosto vodi v družbeno izključenost, saj prizadene predvsem tiste, ki so zaradi socialnega porekla ali drugih okoliščin v slabšem položaju. (Ne)pismenost tako ni le pedagoški in andragoški izziv, temveč tudi etični, politični in ekonomski problem, ki odraža širše dogajanje v družbi. Sodelujejo Nika Šušterič, Veronika Tašner, Mirjam Milharčič Hladnik, Jerneja Stoviček, Tatjana Knapp, Nika Vizjak Pušlar, Katarina Klančnik Kocutar, Jera Ivanc in Nika Bezeljak, Anja Senekovič Korat, Vida Vončina, Zala Volčič, Andrea Garza Ponce de Leon, Barbara Pregelj, Dunja Marija Gabriel, Urška Breznik, Karolina Babič. Zasnova in moderiranje Andreja Erdlen, vodja Centra za spodbujanje bralne pismenosti in urednica revije Otrok in knjiga.
Produkcija in organizacija: Mariborska knjižnica. Urnik posveta s povezavami na dogodke je objavljen na spletni strani Mariborske knjižnice.

SREDA, 21. maj
18.00, KNJIGARNA BELETRINA MARIBOR
TONE PARTLJIČ IN VINKO MÖDERNDORFER: ZGODBE
Literarno gostovanje dveh uglednih književnikov, ki ju združuje ljubezen do literature, gledališča, filma in ljudi. In do zgodb. O teh se bo z njima pogovarjala odgovorna urednica pri Založbi Pivec Milena Pivec.
Organizira: Založba Pivec v soorganizaciji z Beletrino, knjigarno Maribor

Povezava do originalnega članka

Mojstrski tečaj: Ekstremno lutkarstvo
2025-05-19 10:00 - 2025-05-23 18:00 | Maribor center / Lutkovno gledališče Maribor
Delavnica se osredotoča na delo treh lutkarjev, ki oživljajo eno samo lutko. Tehnika izvira iz japonskega lutkovnega gledališča bunraku, a vstopamo v polje sodobnega lutkovnega gledališča. Potekala bo pod vodstvom mojstra lutkarstva Marka Downa.
Delavnica je sestavljena iz treh delov:
1. VEŠČINE – Učenje improvizacije z lutko za tri osebe
2. SNOVANJE – Uporaba improvizacije za ustvarjanje prizorov
3. PREDSTAVITEV – Predstavitev dela v nastajanju
Trajanje: 5 dni, od ponedeljka do petka, 8 ur/dan
Termin: od 19. do 23. 5. 2025 med 10. in 18. uro
Lokacija: Lutkovno gledališče Maribor
Cena: 250 EUR, prijavnino poravnate ob prijavi
Rok za prijavo: 16. 5. 2025 oziroma do zapolnitve prostih mest
Informacije in prijava: info@moment.si
O MENTORJU: Mark down je režiser, pisatelj, igralec, animator, oblikovalec. Leta 1997 je skupaj z Nickom Barnesom ustanovil gledališče Blind Summit, ki je s svojimi izjemnimi predstavami gostovalo po vsem svetu.
Vse info: prestopi.si
Festival Prestopi/Crossings nastaja v produkciji Kulturno-umetniškega društva Moment.

Povezava do originalnega članka

Predavanje: Vzroki za radikalizacijo mladih (moških)
2025-05-20 11:00 | PEKARNA MAGDALENSKE MREŽE
20. 5. 2025 ob 11.00, Pekarna Magdalenske mreže
Festival prostovoljstva v Mariboru

Predavanje: Vzroki za radikalizacijo mladih (moških)
V maju po vsej državi obeležujemo Nacionalni teden prostovoljstva, ki ga na nacionalnem nivoju koordinira Slovenska Filantropija. Organizacije mreže »Prostovoljstvo v Mariboru« tudi letos pripravljamo pestro dogajanje v okviru Festivala Prostovoljstvo v Mariboru, katerega namen je zahvala prostovoljkam_cem in prostovoljskim organizacijam za njihovo delo in srčnost ter promocija prostovoljstva v družbi.

Psiholog doc. dr. Žan Lep bo v svojem predavanju predstavil ključne razloge za vse večjo polarizacijo in radikalizacijo (mladih), ki smo ji priča v zadnjih letih, ter njune negativne posledice na različnih področjih življenja. Ugotavljali bomo, ali so za oba pojava krivi samo tehnologija in socialna omrežja, ali na radikalizacijo vplivajo tudi sistemski razlogi, ki poveličujejo tekmovalnost in denar, zanemarjajo pomen znanja ter poglabljajo neenakost in individualizacijo, ki družbene sisteme, kot sta šolstvo ali politika, odvezuje odgovornosti?

Doc. dr. Žan Lep

je socialni psiholog z Oddelka za psihologijo Univerze v Ljubljani. Poučuje predmete s področij socialne in ekonomske psihologije, v Centru za uporabno epistemologijo Pedagoškega inštituta pa raziskuje. Na fakulteti je vodja laboratorija za socialno psihologijo in politike, katedre za socialno psihologijo in namestnik predstojnice oddelka za psihologijo.

Na predavanje se prijavite do 16. 5. 2025 na info@pekarnamm.org.

Povezava do originalnega članka

Stiske iz omaric
2025-05-20 11:00 - 23:59 | Maribor center / Glavni trg
Ob evropskem tednu duševnega zdravja Narodni dom Maribor v sodelovanju z UNICEF Slovenija na Glavni trg v Mariboru postavlja 90 šolskih omaric z anonimnimi zgodbami otrok in mladih o duševnih stiskah.
Gre za nadaljevanje družbeno-ozaveščevalne kampanje Stiske iz omaric, ki ga je UNICEF Slovenija lansirali ob svetovnem dnevu duševnega zdravja oktobra lani v Ljubljani. Namen je normalizirati pogovore o čustvih in stiskah med otroki in mladimi. Potrebe otrok in mladih v Sloveniji ter sistem obravnave duševnega zdravja terjajo okrepitev podpornih storitev ter boljšo dostopnost in odzivnost sistema, zato nadaljujemo z aktivnostmi.
Kampanja je del dolgoročnega projekta o duševnem zdravju Kako se počutiš?, s katerim si UNICEF Slovenija prizadeva naslavljati sistemske vrzeli, destigmatizirati pogovor o duševnem zdravju, kot tudi krepiti kompetence pedagoškega osebja za usmerjeno delo z otroki za krepitev psihosocialne prožnosti. Kampanjo je s poslikavo omaric – svojo umetniško interpretacijo duševnih stisk otrok in mladih – podprl tudi svetovno priznani slovenski umetnik Evgen Čopi Gorišek.
Duševno zdravje otrok in mladih je namreč pomemben napovednik zdravja odraslih, saj se polovica vseh duševnih težav začne pred 15. letom starosti, 75 % vseh duševnih motenj pa se razvije do 25. leta starosti. Takojšnja obravnava je lahko ključna za nadaljnji potek bolezni. Pedagoški in mladinski delavci so preobremenjeni in preslabo opremljeni za prepoznavo stisk in regulacijo čustvenih stanj otrok. Zaznavamo tudi porast primerov medvrstniškega nasilja, slabih medvrstniških odnosov, poslabšanja skupinske dinamike v vrtcih in šolah ter porast asocialnih vedenj, kar vpliva na povečanje težav v vrtcih in šolah.
Vabimo vas, da se nam pridružite 20. maja ob 11. uri na Glavnem trgu v Mariboru, ko bomo simbolično odprli omarice. Tako bomo stiske otrok postavili vsem pred oči, ker ne smejo ostati skrite in se je o njih potrebno pogovarjati, saj je to prvi korak do rešitve.
Omarice bodo na ogled od 20. do 24. maja.
Več na www.unicef.si/kakosepocutis/stiske-iz-omaric

Povezava do originalnega članka

Mesec mode v muzeju - Modni dialog z glasbo
2025-05-20 12:00 - 13:00 | Maribor center / Pokrajinski muzej Maribor, Grajska ulica 2, 2000 Maribor
Glasba in obleka: ženski liki v svetu meščanske glasbene kulture. Dialog z muzikologom dr. Markom Motnikom bodo vzpostavile dijakinje Konservatorija za glasbo in balet Maribor s samospevi in klavirskim recitalom.
Dogodek je del Meseca mode 2025 v Pokrajinskem muzeju Maribor z naslovom “MODA IN GLASBA”.
Muzikolog dr. Marko Motnik bo v razmisleku z naslovom Glasba in obleka: ženski liki v svetu meščanske glasbene kulture izpostavil »feminizacijo« glasbe v 19. stoletju, ki se je odražala tudi v oblačilni modi in glasbo kot vrednoto, ki je določala družbene meje in ugled.
Dialog z njim bodo vzpostavile dijakinje Konservatorija za glasbo in balet Maribor s samospevi in klavirskim recitalom. Glasbena izobrazba je bila v meščanski družbi 19. stoletja vrednota, ki je določala družbene meje, saj glasba ni bila dostopna vsakomur.
V 19. stoletju je mogoče opaziti vsesplošno „feminizacijo“ glasbe, kjer se je predanost umetnosti odražala tudi v oblačilni modi. Ni naključje, da je bil v središču zanimanja klavir, ob katerem so se mlade meščanke predajale ljubezni do glasbe.

Povezava do originalnega članka

Umetnost je omara
2025-05-20 19:00 - 20:30 | f1d4b156-039f-42a0-b33a-8a73b112876a
Predstava, ki nas spomni, da je smisel skrit v absurdu. Veselje do gledališča pa skrito v omari.
Globalni svet dosega vrtoglave vrhove človeške neumnosti, nesmisla in etičnega razkroja. Razkroj vrednot je samoumeven in banalnost naših dni je postala navada. Temelj sodobnega sveta je absurd. In Harms je eden prvih absurdistov. Absurd v Harmsovi literaturi priča o nerazvidnem in nedoločljivem strahu, ki vsakdanjosti preti iz ozadja. Čista ljubezen do gledališkega izražanja. Pristno in iskreno. Poetično, komično, absurdno, kozmično.
Režija: Ivan Peternelj
Koprodukcija: Društvo za umetnost AVGUS, Slovensko mladinsko gledališče
Zasedba: Daša Doberšek, Janja Majzelj, Blaž Šef, Matija Vastl
Na harmoniju: Polona Janežič
Scenografa na odru: Gašper Tesner, Ivan Peternelj
Prevod: Drago Bajt
Izbor besedil: Ivan Peternelj
Dramaturgija: Jana Pavlič …
Trajanje: 70 minut
Po predstavi sledi pogovor z ustvarjalci.
Vstopnice na moment.si/samopostrezna ali vstopnice@prestopi.si
Vse info: prestopi.si
Festival Prestopi/Crossings nastaja v produkciji Kulturno-umetniškega društva Moment.

Povezava do originalnega članka

Severa Gjurin z zasedbo – Pomlad
2025-05-20 20:00 - 21:00 | Maribor center / Dvorana generala Maistra
Lent pred Lentom – ogrevanje za Festival Lent 2025!
Severa Gjurin, izjemna slovenska glasbenica in likovnica, ki je bila med drugim nominirana za Slovenko leta in že dve desetletji navdušuje s svojim prepoznavnim mehkim, a prodornim vokalom, se vrača na oder Narodnega doma Maribor.
S svojo zasedbo vrhunskih glasbenikov bo 20. maja 2025 v Narodnem domu Maribor predstavila novi avtorski album Pomlad. Težko pričakovani album, ki je izšel na vinilu (LP), CD-ju in digitalnih platformah, prinaša deset intimnih ter živahnih skladb, sestavljenih iz čutne lirike in bogatih ter hkrati minimalističnih aranžmajev.
Za album Pomlad je Severa poleg glasbe in besedil ustvarila tudi ilustracije, ki se kot vizualni element prepletajo z glasbeno vsebino. Glasbeni del je soustvarila s prepoznavnimi glasbeniki: Dejanom Lapanjo, Urošem Rakovcem, Danijelom Bogatajem, Žigo Golobom in Blažem Celarcem, s katerimi je posnela sedem pesmi. Osnovne posnetke so v živo ustvarili v studiu, da bi ujeli pristnost trenutka in posebne vibracije vsake skladbe. Z Galom Gjurinom, ki v zadnjih letih deluje med Slovenijo in Kanado, sta skupaj ustvarila skladbi Kamin in Sonce, ki na poseben način bogatita zvočno podobo albuma. Prvi singel, Hipi zamaknjen, spremlja videospot, ki odstira ozadje nastajanja in podpre igrivost pesmi.
Pričakujete lahko mirno glasbo, baladne in tudi živahnejše pesmi, a predvsem glasbo, ki vas bo spodbudila, da se ustavite. »Želela sem, da dobro vibrira. Meni je všeč, zato sem nasmejana.«
Vabljeni.

Povezava do originalnega članka

Združimo se! Spodbujanje socialno vključujočega izobraževanja o podnebnih spremembah
2025-05-21 00:00 | Romska postaja Preradovičeva ulica Maribor, Upravna enota Maribor, 2000 Slovenia
21. maj 2025
Romska postaja, Gorkega 34, Maribor
Združenja EPEKA, socialno podjetje in Slovenski etnografskegi muzej (SEM) organizirata dogodek “Združimo se! Spodbujanje socialno vključujočega izobraževanja o podnebnih spremembah”.
Združeval bo izobraževalne in umetniške vsebine ter nas povezal z bogato dediščino tradicionalnih znanj. Izobraževalni del bo vseboval udeležence, ki bodo spoznavali štiri tematska področja.

Permakulturo in sonaravno vrtnarjenje.
Zeliščarstvo in uporaba zdravilnih rastlin.
Priprava tradicionalnih jedi.
Embalaža, recikliranje in trajnostna raba virov.

Dogodek bo zaključen s pokušino pripravljenih jedi, ki bodo povezale znanje in okus domače tradicije. Sledil bo umetniški del, namenjen aktivaciji telesa, spominov in izkušenj, z uporabo gledaliških tehnik, osebnih predmetov in fotografij. Udeleženci bodo povabljeni, da skozi gib, besedo in predmete oživijo spomine ter jih delijo z drugimi.
Zaključek dogodka bo zaznamovalo snemanje izbranih pripovedi, ki se bodo dotikale tradicionalnih praks:

pridelovanje vrtnih pridelkov,
nabiranje plodov v naravi
uporaba zelišč,
priprava domačih jedi in drugih spominov, povezanih z naravo in skupnostjo.

Dogodek je namenjen vsem generacijam – še posebej pa tistim, ki si želijo povezovanja, medgeneracijskega dialoga in poglabljanja znanj o trajnostnih praksah.

Združenje EPEKA, so. p., podpirajo:
The post Združimo se! Spodbujanje socialno vključujočega izobraževanja o podnebnih spremembah appeared first on EPEKA.
Povezava do originalnega članka

Webinar – Več kot le obnovljivi viri energije: Družbeni učinek souporabe energije
2025-05-21 00:00 | Splet
21. maj 2025
Splet
Združenje EPEKA, so.p., bo sodelovalo na webinarju – Več kot le obnovljivi viri energije: Družbeni učinek souporabe energije.
Na tem spletnem seminarju bo predstavljeno, kako lokalne oblasti v Valencii (Španija) in Rožnovu pod Radhoštěm (Češka) spreminjajo projekte obnovljivih virov energije v orodja za socialno pravičnost in boj proti energetski revščini. Poleg tehničnih inovacij oba pilotna projekta kažeta, da se boj proti energetski revščini začne z zaupanjem: v institucije, lokalne akterje in med državljani.
Raziskali bodo konkretne ukrepe v zvezi s kolektivno porabo energije v kondominiju in s souporabo energije iz obnovljivih virov, proizvedene na cimeriji. Vse to daleč presega nameščanje sončnih kolektorjev: gre za potovanje o vzpostavljanju dolgoročnih odnosov z ranljivimi skupnostmi za oblikovanje novih modelov upravljanja, ki upoštevajo njihove potrebe in realnost.
Moderiranje: Marine Cornelis, Next Energy Consumer
Govorniki:

Arturo Zea, Fundacija za podnebje in energijo v Valencii
Jan Cieslar, energetski menedžer, Rožnov pod Radhoštěm (s Terezo McLaughlin Váňová)

Spoznajte govornika Artura Zea tako, da preberete najnovejši intervju z njim, v katerem raziskuje pot Valencie pri uresničevanju „pravice do (obnovljive) energije“ za vse.

Združenje EPEKA, so. p., podpirajo:
The post Webinar – Več kot le obnovljivi viri energije: Družbeni učinek souporabe energije appeared first on EPEKA.
Povezava do originalnega članka

Risanje zvoka in DJ delavnica
2025-05-21 11:00 - 13:00 | Maribor center / Kulturni inkubator
Kulturni dnevnik 2024/2025
MKC Maribor se predstavi z enotama Kulturni inkubator in TV Metka.
V Kulturnem inkubatorju bodo otroci na delavnici »Risanje zvoka« spoznali način ustvarjanja vinilnih plošč v VINYL FABRIKI, izvedli nekaj zvočnih eksperimentov in zapeli pesem ali celo kaj zaigrali. Njihova glasba se bo v živo zapisovala na gramofonsko ploščo, ki jo bodo odnesli s seboj v šolo.
Kulturni dnevnik je projekt, ki ga organizira Narodni dom Maribor in je za organizirane šolske skupine, brezplačen projekt, ki je nastal z namenom, da spodbudimo šolajočo se mladino k lastnemu angažmaju in ustvarjanju ter obisku kulturnih ustanov, hkrati pa jim omogočimo, da čim bolje spoznajo različne poklice s področja kulture.

Povezava do originalnega članka

Kako so nekoč živeli Mariborčani in Mariborčanke
2025-05-21 11:00 - 13:00 | Maribor center / Muzej NO
Kulturni dnevnik 2024/2025
Muzej narodne osvoboditve Maribor mladim omogoča spoznavanje ustanove in določenega obdobja zgodovine preko vodenega ogleda aktualne razstave kako so nekoč živeli Mariborčani in Mariborčanke, kjer se vrnejo v čas naših prababic in pradedkov. Ugotavljajo, kako so živeli in spoznajo meščansko življenje, različne muzejske predmete, predvsem pa igre in preproste igrače iz tistih časov.
Sledijo delavnice s tematiko Punčke iz cunj, povezane z vsebino razstave.
Kulturni dnevnik je projekt, ki ga organizira Narodni dom Maribor in je za organizirane šolske skupine, brezplačen projekt, ki je nastal z namenom, da spodbudimo šolajočo se mladino k lastnemu angažmaju in ustvarjanju ter obisku kulturnih ustanov, hkrati pa jim omogočimo, da čim bolje spoznajo različne poklice s področja kulture.
Povezava do originalnega članka

Wedekindova otroška tragedija o odraščanju
2025-05-21 13:00 - 15:00 | Maribor center / Dvorana generala Maistra
Najbolj pa mi je čudno to, da bi se hotel prav s tabo pogovarjat o tem, kako je, ko te ni več…
Wedekindova otroška tragedija o odraščanju se prelije v tukajšnjost-zdajšnjost, zazira se v vprašljive pogoje za zdravo rast in oblikovanje osebnih vrednot, negotovo umeščanje v skupnost, dezorientirano svobodno ljubezensko življenje, bizarne medgeneracijske odnose in stiske, ki neumorno spodnašajo krhek smisel.
Avtorski projekt v dveh dejanjih se razraste iz rojstnodnevne zabave, dogodki prehitevajo misli, dejanja se opotekajo med osamljenostjo, odtujenostjo in strahom. Otroška brezskrbnost je bled spomin, pritiski odločno postavljenih, pogosto nerealnih pričakovanj odraslih visijo nad mladimi glavami kot giljotina, ki se bo vsak hip sprožila.
6 razlogov za obisk

»Naši problemi. Nam veliki, vam banalni. So pa naši.« – Ana
»Prepričajte se, da mladi nismo zafurana generacija.« – Leja
»Za trenutek odložite telefon in dejansko POSLUŠAJTE osebo, saj ji s tem lahko rešite življenje.« – Matic
»Rimljani be like.« – Svit
»Zaradi soundtracka!« – Urban

stARTboks
Platforma v SLG Celje je namenjena dijakom. Zajema raznovrstne oblike vključevanja v gledališče: gledališki studio, oglede predstav in pomenke o njih, pisanje o gledališču in za gledališče ter druge podporne dejavnosti. Zasnovana je kot celovita vadnica empatičnega doživljanja, občutljivosti, čudenja, radovednosti, ustvarjanja in doživljanja lepega, odpornosti proti konformizmu in brezbrižnosti, razkrivanja globlje resnice, uporabe metafore, šiljenja umetniške imaginacije in aktivne participacije posameznika v (gledališki) skupnosti.
Ogled predstave je brezplačen.
Predstava je primerna za mladostnike od 14 leta dalje.
Potrebne so rezervacije na e-naslov misel.vugrinec@nd-mb.si

Povezava do originalnega članka

Jagode čokolada in penina
2025-05-21 19:00 - 22:00 | Okolica / Fontana vin – Vodole, Vodole 2, 2229 Malečnik
Pomlad je tudi čas, ko uživamo v prvih darovih narave. Jagode so eden takšnih sadežev, ki jih ne smemo zamuditi. V kolikor dodamo še čokolado in penino, pa dobimo zmagovalno kombinacijo.
Tokrat vas čaka nepozaben večer poln sadnih in čokoladnih okusov, ki se bodo prepletali z vrhunskimi peninami lokalnih vinarjev.Za vsak okus bomo našli nekaj posebnega – več različnih vrst penin bo poskrbelo za popolno doživetje.
Posebna gostja večera: Izjemna čokoladnica, ki bo predstavila raznolike vrste kakava, čokolade in unikatne tehnike ustvarjanja okusov, ki se popolnoma podajo k jagodam in drugim vrstam sadja.
Večer bo namenjen okušanju, druženju in pozibavanju v živahnih ritmih glasbe, ki nas bo počasi vpeljala v poletne dni.
Število mest je omejeno, zato pohitite s prijavo!Ne zamudite popolnega vinsko-čokoladnega večera na terasi s čudovitim razgledom!

Povezava do originalnega članka

SIMFONIČNI ORKESTER RTV SLOVENIJA
2025-05-21 19:30 - 21:30 | Maribor center / Dvorana Union
5. koncert Orkestrskega cikla 2024/2025
Ob zaključku koncertne sezone se bomo poklonili Simfoničnemu orkestru RTV Slovenija, ki je zgodovino in razvoj slovenske klasične in sodobne glasbe zaznamoval kot malokdo. Pred več kot sedemdesetimi leti je orkester pod vodstvom vidnih slovenskih in tujih dirigentov svoje delovanje zastavil izjemno ambiciozno, o čemer še danes priča niz posnetkov tako del svetovnega klasičnega repertoarja kot tudi pisane palete slovenske glasbe.
Tudi zunaj Slovenije velja orkester za kakovostno in fleksibilno izvajalsko telo ter enakovrednega umetniškega partnerja bleščečih svetovnih glasbenih osebnosti.

Povezava do originalnega članka

Druženje ob barvanju 3D figuric in namiznih igrah
2025-05-22 18:00 - 22:00 | Kulturni inkubator
DELAVNICA
Mi barvamo [3d tiskane figurice] + namizne igre
Četrtek, 22. maj 2025 // 18.00-22.00 // Kulturni inkubator
MKC Maribor v četrtek, 22. maja 2025, od 18. ure dalje vabi v Kulturni inkubator na brezplačno delavnico, na kateri bodo udeleženci lahko barvali 3D tiskane figurice, igrali namizne igre, se pogovarjali o 3D tisku in preizkušali 3D pisala.

Delavnica je primerna za vse, ki bi radi brezplačno preizkusili, potrebujejo nasvete ali jih zanima:

izdelava 3d tiskanih izdelkov za namizne igre/wargame/okras/darila;
barvanje zgoraj omenjenega;
priprava plastike za barvanje (predpriprave,osnovna plast -primer, zenitno senčenje);
Podpora pri uporabi čopiča, kontrastnih barv, mokre palete;
namizne igre;
uporaba 3d pisala.

Kako to izgleda? Pridete na delavnico, si izberete eno izmed mnogih 3D tiskanih figuric, vzamete čopič in barve ter jo – pobarvate. Vse, kar pobarvate, lahko brezplačno vzamete domov. Če imate svoje minije in barve, jih lahko prinesete.
Če vam ni do barvanja, je vedno na voljo kdo za igranje namiznih iger. Nekaj pick up gameov (enostavnejših iger) je že v Kulturnem inkubatorju, vedno pa kdo prinese tudi nekaj svojih iger, med katerimi so tudi takšne, ki udeležencem predstavljajo večji izziv.
Če imate doma kakšne družabne igre, ki bi jih radi igrali, vam manjka družbe, ali bi radi personalizirane figurice, jih prinesite s seboj (igre), skupaj bomo poiskali rešitev.
Potrebujete le dobro voljo in idejo! Vse potrebščine so zagotovljene brezplačno, vendar priporočamo, da oblečete nekaj, kar lahko popackate z barvo.
Pridete lahko kadarkoli v času trajanja delavnice in ostanete kolikor dolgo želite. Veselimo se druženja!

Povezava do originalnega članka

NAJ MEDI v objemu Najstarejše trte
2025-05-22 19:00 | Maribor center / Najstarejša trta, Vojašniška ulica 8, 2000 Maribor
Ob Svetovnem dnevu čebel vas vabimo na večer medu, vina in kulinaričnih doživetij v objemu Najstarejše trte na svetu.
V edinstvenem ambientu Najstarejše trte boste okušali izbrane medove ter spoznali bogastvo medenih izdelkov Mr. Bee, ki s kakovostjo, lokalnimi sestavinami in inovativnimi pristopi podpirajo trajnostno čebelarstvo ter skrbijo za ohranjanje slovenskih čebeljih tradicij.
Za nepozabno kulinarično doživetje bodo poskrbeli mojstri kuhinje VSGT, ki bodo pripravili domiselne medene koktajle in zasnovali izbrani degustacijski meni s poudarkom na medu.
Večer bodo zaokrožila vina Šumenjak, ki navdušujejo z izrazito sortnostjo, čistostjo in eleganco. Skupaj s skrbno izbranimi hodi bodo oblikovala popolno kulinarično zgodbo.
Pridružite se nam na večeru, ki bo poklon čebelam, vinu in lokalni kulinariki, hkrati pa priložnost za edinstveno gastronomsko doživetje v središču Maribora.
Cena: 45 EUR na osebo
Cena vključuje pethodni degustacijski meni in pet vzorcev vina. Ob predhodni najavi je na voljo tudi brezmesni meni.
Število mest je omejeno. Predhodne rezervacije so obvezne.

Povezava do originalnega članka

Harms je kriv!
2025-05-22 19:00 - 20:00 | Maribor center / Mali oder Narodnega doma Maribor
𝗞𝗼𝗻𝗰𝗲𝗿𝘁 𝗽𝗮𝗱𝗮𝗷𝗼č𝗶𝗵 𝗯𝗮𝗯𝗶𝗰, 𝗸𝗶 𝘀 𝘀𝘂𝗯𝘁𝗶𝗹𝗻𝗼 𝗶𝗿𝗼𝗻𝗶𝗷𝗼 𝗸𝗿𝗶𝘁𝗶𝘇𝗶𝗿𝗮, 𝗸𝗮𝗿 𝘃 𝗱𝗿𝘂ž𝗯𝗶 𝘀𝘁𝗿𝗲𝗺𝗶 𝗸 𝘂𝘀𝘁𝗮𝗹𝗷𝗲𝗻𝗼𝘀𝘁𝗶.
Harmonika kot inštrument. Harmonika kot orodje. Harmonika kot stroj. Harmonika kot ustroj, ki poganja družbeni sistem. Pravzaprav ne samo harmonika. Osrednji scensko-zvočni element je inštrument, sestavljen iz harmonik, mehov in lajn, analognih mehanizmov, delov lutk, tehnologije midi in ur brez kazalcev. Na njem se odvijajo zgodbe o Harmsovih starkah. Avtorstvo: Matija Solce, Daniil Harms Režija, glasba in izvedba: Matija Solce Scenografija: Larisa Kazić Dramaturgija: Miha Razdrih Oblikovanje zvoka: Ivo Gregorec Sedláček Izdelava lutk in scene: Matija Solce, Larisa Kazić, Martin Neduha, Ludek Sedlaž, Ivo Gregorec Sedláček Produkcija: Teatro Matita Koprodukcija: MCLU Koper Trajanje: 50 minut Po predstavi sledi pogovor z ustvarjalcem. Vstopnice na moment.si/samopostrezna ali vstopnice@prestopi.si Vse info: prestopi.si Festival Prestopi/Crossings nastaja v produkciji Kulturno-umetniškega društva Moment.

Povezava do originalnega članka

Festival Prestopi: HARMS JE KRIV!
2025-05-22 19:00 - 23:00 | Maribor center / Mali oder
Harmonika kot inštrument. Harmonika kot orodje. Harmonika kot stroj. Harmonika kot ustroj, ki poganja družbeni sistem. Pravzaprav ne samo harmonika. Osrednji scensko-zvočni element je inštrument, sestavljen iz harmonik, mehov in lajn, analognih mehanizmov, delov lutk, tehnologije midi in ur brez kazalcev. Na njem se odvijajo zgodbe o Harmsovih starkah, ki se iz atmosfersko bogatih prizorov sprevržejo v sarkastične eksekucije nežnih karakterjev, ustvarjajoč neprestan kontrast razpoloženj in tem. Harmsov nelogični stroj razbija kozarce, igra simfonije, sproža povedke, zgode in predvsem nezgode enega zadnjih nosilcev ruske avantgarde, Daniila Šardama Kharmsa Dandana Harmoniusa (ali … kogarkoli že).
Harms je umrl zaradi lakote v zaporu, obtožen »protisovjetskega delovanja«. V njegovem rojstnem kraju so leta 2022 odstranili njegov mural. Ker je kriv! Za nič.
Matija Solce, priznani in večkrat nagrajeni lutkovni režiser, igralec, potujoči lutkar, glasbenik, organizator festivalov in aktivist. V svojih delih tesno povezuje glasbo in gledališče, podira stereotipe o lutkovnem gledališču in ga vzpostavlja kot najbolj odprto gledališko formo. Verjame, da umetnost lahko spreminja družbo, če ji dovolimo delovati izven svoje cone udobja. S krsto, polno kosti, in harmoniko je že nekajkrat obšel svet ter igral za najrazličnejše občestvo v zaporih, ašramih, dnevnih sobah in velikih dvoranah mednarodnih festivalov

Povezava do originalnega članka

Koncert zasedbe Aerofonia
2025-05-22 19:30 - 20:30 | Maribor center / Maribor, Slomškov trg 20, v cerkvi
Koncert zasedbe Aerofonia – koncert bza orgle in saksofon
Vrhunski koncert v mariborski stolnici. Na orglah bo igrala Tjaša Drovenik Adamec, na saksofonu pa Weronika Partyka.

Povezava do originalnega članka

Šivalnica popravljalnica: začetni tečaj šivanja
2025-05-23 09:00 - 12:00 | sivalnica-popravljalnica-visit-maribor-pohorje-slovenia-slovenija-2-1
Z iglo, nitjo in šivalnim strojem
Želite spoznati osnove šivanja in se naučiti rokovanja s šivalnim strojem? Pridružite se našemu tečaju, kjer boste spoznali osnovne funkcije šivalnega stroja, naučili se napeljavati niti, izbirati igle in šivati preproste izdelke, kot so torbe, toaletne torbice in t-shirti.
Podrobnosti:

7 srečanj po 3 ure (skupaj 21 ur)

Termini: 4. 4., 11. 4., 18. 4., 25. 4., 9. 5., 16. 5., 23. 5.

Cena: 200 € (s popustom do 26. 3. 175 €)

Število mest: Max. 5 oseb na tečaju

Prijave: Po e-pošti: nina@ninarozina.com ali na telefon: 041 875 759

Ne pozabite na akontacijo 50 € ob prijavi.
Vabljeni, da se pridružite in se naučite novih veščin!

Povezava do originalnega članka

Dnevi knjige v Mariboru - petek (1. dan)
2025-05-23 10:30 - 11:30 | Maribor
10.30, GLAZERJEVA DVORANA UNIVERZITETNE KNJIŽNICE MARIBOR
NOVINARSKA KONFERENCA 28. LITERARNEGA FESTIVALA SLOVENSKI DNEVI KNJIGE V MARIBORU
Predstavitev programa v Mariboru in kratka predstavitev programa v partnerskih mestih.
Organizacija in izvedba: MKC Maribor in Univerzitetna knjižnica Maribor

12.00, UNIVERZITETNA KNJIŽNICA MARIBOR; KNJIŽNO RAZSTAVIŠČE UKM
OTVORITVENI DOGODEK 28. LITERARNEGA FESTIVALA SLOVENSKI DNEVI KNJIGE V MARIBORU – KO TE NAPIŠE KNJIGA 2025
Na otvoritveni slovesnosti bosta predsednica Društva slovenskih književnih prevajalcev Tanja Petrič, v imenu ustanovitelja, in koordinatorica festivala Petra Kolmančič, v imenu pokrovitelja, razglasili prejemnico nagrade Vasje Cerarja za najboljši prevod na področju mladinske književnosti. Obiskovalce in organizatorje bodo pozdravili in nagovorili direktorica Javne agencije za knjigo RS Katja Stergar, predstavnik Mestne občine Maribor, ravnateljica Univerzitetne knjižnice Maribor mag. Dunja Legat in v imenu direktorice Mladinskega kulturnega centra Maribor Marje Guček njena namestnica Lina Valant Sičanović. V skulpturo Časovna kapsula Jožeta Šubica bo vložen izvirni literarni prispevek osrednje gostje festivala Nataše Kramberger. Nastopili bodo Bojan Tomažič, Slobodan Boban Janković in Ema S. s projektom Pijani čoln. Potekalo bo odprtje knjižno-likovne razstave Drevo, beseda in človek, avtorjev Boruta Gombača, Nina Flisarja in Rafaela Kurnika z verzi mariborskih pesnic in pesnikov (nastalih kot odziv na pesem Edvarda Kocbeka Na polju), z izbranimi knjižnimi citati poznavalcev sveta dreves in skulpturami iz stalne zbirke UGM letošnje Prešernove nagrajenke za življenjsko delo, kiparke Dragice Čadež. Otvoritveno slovesnost bosta moderirala Petra Bauman in Nino Flisar.
Organizirata: UKM in MKC Maribor

18.00, LITERARNA HIŠA MARIBOR
KDO SE BOJI NADE GABOROVIČ?
Ob stoletnici rojstva predstavljata Literarna hiša Maribor in njen dolgoletni vodja, pesnik, pisatelj in urednik Marjan Pungartnik podobo in delo pomembne pedagoginje, pisateljice in urednice Nade Gaborovič (1924–2006). K branju iz njenih del, pogovoru o pisateljici in podpisu peticije za postavitev obeležja avtorici je vabljeno širše občinstvo.
Organizacija in izvedba: Kulturno društvo Mariborska literarna družba, JSKD – OI Maribor in ZKD Maribor

19.00, GRAJSKA KAVARNA POKRAJINSKEGA MUZEJA MARIBOR
ČLOVEK JE BESEDA IN BESEDA JE LAHKO DREVO – VELIKO PROZNO BRANJE
Na literarnem večeru bodo nastopili ugledni avtorji in avtorice proznih del, ki so tako ali drugače povezana z osrednjo temo festivala, to je naravo ali ekologijo. Z nami bodo prozaist, znan po svojem poetičnem slogu, Vlado Žabot, ki bo bral iz najnovejšega romana Gral, prevajalka Tanja Petrič, ki bo predstavila odlomke iz potopisnega romana Ob jarkih nemško-iranskega pisatelja in publicista Navida Kermanija, dr. Stanislava Chrobáková Repar, slovaško-slovenska književnica in prevajalka, ki bo prebirala odlomke iz svojega esejističnega dela Iniciacije ali književnost onkraj vidnega in žanrsko hibridne zbirke Torzá/Torzi ter pisateljica Anja Mugerli, ki je leta 2024 prejela kresnika za najboljši roman leta Pričakovanja.
Dogodek bo povezovala urednica, novinarka in kritičarka Petra Vidali.
Produkcija: MKC Maribor. Izvedba: MKC Maribor – festival Slovenski dnevi knjige v Mariboru v sodelovanju s Pokrajinskim muzejem Maribor
Dr. Stanislava Chrobáková Repar gostuje v Sloveniji s podporo iz javnih sredstev FPU (Slovaška)

Povezava do originalnega članka

28. festival Slovenski dnevi knjige v Mariboru
2025-05-23 10:30 - 2025-05-31 00:00 | Maribor center / Maribor
Med 23. in 31. majem 28. festival Slovenski dnevi knjige v Mariboru
Mladinski kulturni center Maribor (MKC Maribor) v sodelovanju s partnerji med 23. in 31. majem 2025 organizira festival Slovenski dnevi knjige v Mariboru, ki letos poteka že 28. leto zapored. Festival bo letos potekal pod sloganom “Drevo, beseda in človek”.
Pridružite se nam na različnih lokacijah po Mariboru in uživajte v brezplačnih kulturnih dogodkih, ki bodo združevali literaturo, umetnost in druženje.
Vse festivalske aktivnosti so brezplačne – ne zamudite priložnosti za kulturno obogatitev!

Povezava do originalnega članka

Predstavitev dela udeležencev mojstrske delavnice Ekstremno lutkarstvo.
2025-05-23 17:00 - 18:00 | Maribor center / Mala dvorana Lutkovnega gledališča Maribor
Po petih dnevih intenzivnega dela nam bodo udeleženci predstavili nekaj lastnih prizorov in etud. Veselimo se srečnih ponesrečenosti in mojstrskih duhovitosti.
Delavnica se bo osredotočala na delo treh lutkarjev, ki oživljajo eno samo lutko. Tehnika izvira iz japonskega lutkovnega gledališča bunraku, a vstopamo v polje sodobnega lutkovnega gledališča. Potekala bo pod vodstvom mednarodno uveljavljenega in večkrat nagrajenega mojstra lutkarstva Marka Downa. Vstop prost. Vse info: prestopi.si Festival Prestopi/Crossings nastaja v produkciji Kulturno-umetniškega društva Moment.

Povezava do originalnega članka

VinoGrad
2025-05-23 17:00 - 21:00 | Maribor center / Mesarski prehod 5, Maribor
Ostani mlad, pridi na grad!
VinoGrad je enkratna vinska izkušnja, ki združuje mlade vinarje, kulinariko, glasbo in ustvarjalne delavnice v čudovitem ambientu Svečinskega gradu. Na dogodku bo sodelovalo 17 mladih vinarjev, poleg tega pa se bodo obiskovalci lahko udeležili vinske delavnice, se zabavali ob glasbi DJ Galija, uživali v kulinaričnih dobrotah Skunk Urban Kitchen in ustvarili spomine v FotoKišti.
Sodelujoči vinarji:
Hiša vina Doppler, Vino Falot, Vino Gaube, Vino Jamnik, Vinogradništvo Jamšek, Vino Jarc, Vino Kren, Vino Kušter, Vino Leber, Vino Mukenauer, Opok 27, Vinotoč Pliberšek, Vino Valdhuber-Čeh, Vino Valdhuber, Vinska klet na Bregi, Vino Vračko, WineZ.
Prodaja kart:
Bar Panja in Najstarejša trta

Povezava do originalnega članka

VinoGrad
2025-05-23 17:00 - 21:00 | dogodki-17-1

Človek je beseda in beseda je lahko drevo
2025-05-23 19:00 | Maribor center / Grajska kavarna Pokrajinskega muzeja Maribor
Veliko prozno branje 28. festivala Slovenski dnevi knjige v Mariboru
Vabljeni na literarni večer, ki bo raziskoval temo narave in ekologije skozi prozo!
Na dogodku bodo nastopili:

𝐕𝐥𝐚𝐝𝐨 𝐙̌𝐚𝐛𝐨𝐭 – prozaist, znan po svojem poetičnem slogu, ki bo prebral iz odlomkov svojega najnovejšega romana 𝐺𝑟𝑎𝑙.
𝐓𝐚𝐧𝐣𝐚 𝐏𝐞𝐭𝐫𝐢𝐜̌ – priznana prevajalka, ki bo predstavila odlomke iz potopisnega romana 𝑂𝑏 𝑗𝑎𝑟𝑘𝑖ℎ nemško-iranskega pisatelja in publicista Navida Kermanija.
𝐝𝐫. 𝐒𝐭𝐚𝐧𝐢𝐬𝐥𝐚𝐯𝐚 𝐂𝐡𝐫𝐨𝐛𝐚́𝐤𝐨𝐯𝐚́ 𝐑𝐞𝐩𝐚𝐫 – slovaško-slovenska književnica in prevajalka, ki bo prebirala iz svojega esejističnega dela 𝐼𝑛𝑖𝑐𝑖𝑎𝑐𝑖𝑗𝑒 ali književnost onkraj vidnega in zbirke 𝑇𝑜𝑟𝑧á/𝑇𝑜𝑟𝑧𝑖.
𝐀𝐧𝐣𝐚 𝐌𝐮𝐠𝐞𝐫𝐥𝐢 – pisateljica, dobitnica Kresnika 2024 za najboljši roman leta 𝑃𝑟𝑖č𝑎𝑘𝑜𝑣𝑎𝑛𝑗𝑎.

Povezava do originalnega članka
